Zápisnica
zo zasadnutia Miestneho zastupiteľstva mestskej časti Bratislava – Podunajské Biskupice 
zo dňa 04.10.2016.

Prítomní:	PhDr. Alžbeta Ožvaldová	-	starostka mestskej časti
		Ing. Iveta Györgyová		-	miestna kontrolórka 
		poslanci			-	podľa prezenčnej listiny
		pracovníci MiÚ		-	podľa prezenčnej listiny

Navrhnutý program :

01)	Otvorenie.
02)	Kontrola plnenia uznesení prijatých na zasadnutí MiZ MČ Bratislava – Podunajské Biskupice dňa 14.06.2016.
03)	Správa o výsledku kontrolnej činnosti miestnej kontrolórky MČ Bratislava – Podunajské Biskupice.
04)	Návrh dodatku k Štatútu hl.m. SR Bratislavy vo veci správy miestneho poplatku za rozvoj.
05)	Konsolidovaná výročná správa MČ Bratislava – Podunajské Biskupice za rok 2015.
06)	Monitorovacia správa o plnení číselného a programového rozpočtu MČ Bratislava – Podunajské Biskupice k 30.06.2016.
07)	Zmena č. 4 číselného a programového rozpočtu MČ Bratislava – Podunajské Biskupice na rok 2016.
08)	Návrh na odpísanie pohľadávok z účtovnej evidencie MČ Bratislava – Podunajské Biskupice.
09)	Návrh na schválenie prevodu vlastníctva bytu do vlastníctva právoplatného nájomcu obecného bytu v MČ Bratislava – Podunajské Biskupice.
10)	Predaj pozemku parc.č. 3164, záhrady o výmere 483 m2 na Ul. Svornosti v k.ú. Podunajské Biskupice v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 a/ Rastilavovi Valkovičovi, Sabinovská 11, 821 03 Bratislava ako víťazovi obchodnej verejnej súťaže.
11)	Návrh na predaj pozemku parc.č. 2294/2, zastavané plochy a nádvoria o výmere 3 m2 v k.ú. Podunajské Biskupice Ing. Ladislavovi Gundovi a Mgr. Lýdii Gundovej, Lachova 9, 851 03 Bratislava v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a.
12)	Návrh na rozšírenie predmetu nájmu nebytových priestorov nachádzajúcich sa v ZŠ Bieloruská 1 v k.ú. Podunajské Biskupice v zriaďovateľskej pôsobnosti Mestskej časti Bratislava – Podunajské Biskupice na výmeru 148,34 m2 za účelom hudobnej a jazykovej výučby na obdobie do 30.06.2025, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
13)	Návrh prechodu nájmu časti pozemku registra „C“ parc.č. 5478/34 o výmere 11,01 m2 na Korytníckej ul. pod hromadnou garážou v podielovom vlastníctve na dobu neurčitú v k.ú. Podunajské Biskupice v prospech: Róberta Wolfa a Evy Wolfovej, bytom Dvojkrížna 6, 821 07 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa 

02)

	zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
14)	Návrh prechodu nájmu časti pozemku registra „C“ parc.č. 5368/7 o výmere 12,5 m2 na Podunajskej ul. pod hromadnou garážou v podielovom vlastníctve na dobu neurčitú v k.ú. Podunajské Biskupice v prospech: Ing. Dárius Šmahovský, Estónska 5222/52, 821 06 Bratislava a JUDr. Katarína Kokodičová, Estónska 5222/52, 821 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
15)	Návrh prechodu nájmu časti pozemku registra „C“ parc.č. 5543/1 pod predajným stánkom o výmere 5 m2 a manipulačnou plochou o výmere 18,04 m2 na trhovisku Latorická na dobu neurčitú v k.ú. Podunajské Biskupice v prospech Alžbety Haninovej, Stavbárska 5178/40, 821 07 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
16)	Návrh na nájom pozemkov registra „E“ v k.ú. Podunajské Biskupice parc.č. 459/1 – orná pôda o výmere 1 033 m2, parc.č. 460/1 – trvalé trávnaté porasty o výmere 385 m2, v areáli materskej školy na Staromlynskej ul.č. 51 medzi Reicher Imre ako prenajímateľom a MČ Bratislava – Podunajské Biskupice ako nájomcom, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
17)	Návrh na zrušenie uznesenia č. 174/2014-2018 zo dňa 19.04.2016 a návrh nájmu pozemkov registra „C“ parc.č. 1206 – záhrady o výmere 786 m2 a parc.č. 1205 – záhrady o výmere 614 m2 na Petőfiho ul.č. 52 v k.ú. Podunajské Biskupice v prospech: Rozália Škrabáková, Petőfiho č. 52, 821 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
18)	Návrh prechodu nájmu pozemku registra „C“ parc.č. 3176/22 – záhrady o výmere 282 m2 v záhradkárskej osade Radosť na ul. Svornosti na dobu neurčitú v k.ú. Podunajské Biskupice v prospech Richarda Németha, Znievska 3037/30, 851 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
19)	Návrh nájmu pozemku registra „C“ parc.č. 1216 – záhrady o výmere 665 m2 a pozemku registra „C“ parc.č. 1217 – záhrady o výmere 457 m2 na Petőfiho ul.č. 42 na dobu neurčitú v k.ú. Podunajské Biskupice v prospech: Ladislav Franz, Topoľčianska 29, 851 05 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
20)	Návrh nájmu pozemku registra „C“ parc.č. 5201 – záhrady o výmere 134 m2 na Komárovskej ul.č. 17 na dobu neurčitú v k.ú. Podunajské Biskupice v prospech Ladislava Erdélyiho, Terchovská 75, 900 28 Zálesie, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

03)

21)	Návrh nájmu pozemku registra „C“ parc.č. 5091 – záhrady o výmere 86 m2 na Komárovskej ul.č. 24 na dobu neurčitú v k.ú. Podunajské Biskupice v prospech Karola Árpu, Komárovská č. 24, 821 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
22)	Návrh nájmu pozemku registra „C“ parc.č. 5092 – záhrady o výmere 80 m2 na Komárovskej ul.č. 20 na dobu neurčitú v k.ú. Podunajské Biskupice v prospech: Ľubica Chejnová, Komárovská č. 20, 821 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
23)	Návrh nájmu pozemku registra „C“ parc.č. 5083/3 – zastavané plochy a nádvoria o výmere 73 m2 na Komárovskej ul.č. 28 na dobu neurčitú v k.ú. Podunajské Biskupice v prospech Lenky Halásovej, Pavla Halása, Komárovská č. 28, 821 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
24)	Návrh nájmu pozemku registra „C“ parc.č. 5064 – záhrady o výmere 84 m2 na Komárovskej ul.č. 36 na dobu neurčitú v k.ú. Podunajské Biskupice v prospech Eriky Strečanskej, Michala Strečanského, Komárovská č. 36, 821 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
25)	Návrh prevádzkovej doby pre prevádzkareň Herňa a Bistro FORTUNA, Bieloruská 3, 821 06 Bratislava prevádzkovateľa: CANNAS, s.r.o., Mlynské Nivy 8, 811 09 Bratislava.
26)	Návrh prevádzkovej doby pre prevádzkareň Biskupická piváreň, Vrakunská 39, 821 06 Bratislava prevádzkovateľa: REPAX, s.r.o., Krížna 47, 811 07 Bratislava.
27)	Návrh Operačného plánu zimnej údržby miestnych komunikácií III. a IV. triedy na území MČ Bratislava – Podunajské Biskupice na obdobie od 01.12.2016 do 28.02.2017.
28)	Rôzne.
29)	Interpelácie poslancov.
30)	Záver.

K bodu 01)	Otvorenie.

Starostka mestskej časti PhDr. Alžbeta Ožvaldová privítala na zasadnutí miestneho zastupiteľstva poslancov mestskej časti a mestského zastupiteľstva,  pracovníkov miestneho úradu, riaditeľku Bytového podniku Podunajské Biskupice, s.r.o., a ďalších hostí. Konštatovala, že na zasadnutí je prítomných 12 poslancov, t.j. miestne zastupiteľstvo je uznášania schopné. Z rokovania sa ospravedlnil poslanec Kubiš. Následne stiahla z programu rokovania bod č. 08) „Návrh na odpísanie pohľadávok z účtovnej evidencie MČ Bratislava – Podunajské Biskupice“ a predniesla návrh na doplnenie programu rokovania o bod č. 04) „Návrh dodatku k Štatútu hl.m. SR Bratislavy vo veci správy miestneho poplatku za rozvoj“  a 04/a): „Návrh dodatku k Štatútu hl.m. SR Bratislavy vo veci zmeny čl. 91 ods. 1 písm. b) a doplnenia čl. 87 a 89“, ktoré neboli predmetom rokovania miestnej rady.

04)

Miestne zastupiteľstvo tieto návrhy jednomyseľným hlasovaním schválilo. Po schválení doplnenia programu dala hlasovať o programe rokovania ako celku, zložení návrhovej komisie a overovateľov zápisnice a miestne zastupiteľstvo prijalo

UZNESENIE č. 212/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
1.	predložený návrh programu rokovania, okrem bodu č. 08) ktorý predkladateľ stiahol z rokovania, doplnený o bod:

04/a): „Návrh dodatku k Štatútu hl.m. SR Bratislavy vo veci zmeny čl. 91 ods. 1 písm. 
	b) a doplnenia čl. 87 a 89“.

za: 12 – jednomyseľne

2.	návrhovú komisiu v zložení: 	         	Jana Šimunová, Rozália Múčková, 
Lukáš Lampart
za: 12 – jednomyseľne

3.	overovateľov zápisnice:  		Attila Foglszinger, Izabella Jégh
	
za: 12 – jednomyseľne

K bodu 02)	Kontrola plnenia uznesení prijatých na zasadnutí MiZ MČ Bratislava – Podunajské Biskupice dňa 14.06.2016.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 213/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predloženú kontrolu plnenia uznesení prijatých na svojom zasadnutí dňa 14.06.2016.

za: 12 – jednomyseľne

K bodu 03)	Správa o výsledku kontrolnej činnosti miestnej kontrolórky MČ Bratislava – Podunajské Biskupice.

Materiál uviedla miestna kontrolórka Ing. Iveta Györgyová. Miestne zastupiteľstvo bez diskusie prijalo

05)

UZNESENIE č. 214/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú Správu o výsledku kontrolnej činnosti miestnej kontrolórky mestskej časti Bratislava – Podunajské Biskupice.

za: 12 – jednomyseľne

Do rokovacej miestnosti sa dostavil poslanec Holásek.

K bodu 04)	Návrh dodatku k Štatútu hl.m. SR Bratislavy vo veci správy miestneho poplatku za rozvoj.

Materiál uviedla starostka mestskej časti PhDr. Ožvaldová. Po otvorení diskusie sa poslanec Duranský informoval, či boli urobené štatistiky aký by mohol byť príjem mestskej časti z poplatku za rozvoj. Starostka mestskej časti odpovedala, že mestská časť takúto štatistiku poskytla Magistrátu hl.m. SR Bratislavy, ale ju nepokladá za relevantnú, nakoľko nevieme koľko bude vydaných stavebných povolení a akých v nasledujúcom období. Vyjadrila svoj osobný názor, že zavedením týchto poplatkov budú občania mestskej časti finančne zaťažení, predraží sa im výstavba rodinných domov a v rámci výstavby bytových domov tieto poplatky stavebníci premietnu do cien bytov. Zástupca starostky mestskej časti poslanec Černý doplnil, že Magistrát hl.m. SR Bratislavy urobil prehľad príjmov z miestneho poplatku za rozvoj za celé mesto Bratislava pričom vychádzal z údajov roku 2015. Pri poplatku vo výške 35,- €/m2 by bol príjem Bratislavy vo výške 13,5 mil. €. Miestne zastupiteľstvo bez ďalšej diskusie prijalo

UZNESENIE č. 215/2014-2018
Miestne zastupiteľstvo Mestskej časti Bratislava – Podunajské Biskupice

1. s ú h l a s í
s návrhom na zmenu Štatútu hl. mesta SR Bratislavy vo veci správy miestneho poplatku za rozvoj, na základe ktorého sa Štatút hlavného mesta SR Bratislavy v znení dodatkov č. 1 až                 č. 11 mení a dopĺňa takto:

V Čl. 18 ods. 4 písm. p)  sa za slová „osobitného predpisu8)“ dopĺňajú slová „a rozhodovať o zavedení a zrušení miestneho poplatku za rozvoj, určovať náležitosti miestneho poplatku za rozvoj podľa osobitného predpisu,8a)“

V nadpise Čl. 57 sa za slová „daní a“ dopĺňa slovo „miestnych“.

V Čl. 57 ods. 1 znie:
„(1) Mestská časť podľa osobitných predpisov114a) vykonáva správu a rozhoduje vo veciach
miestnych daní 
za psa,
za užívanie verejného priestranstva, ktoré je v správe mestskej časti,
za predajné automaty,
za nevýherné hracie prístroje,
za vjazd a zotrvanie motorového vozidla v historickej časti mesta a
miestneho poplatku za rozvoj.“

06)

V Čl. 89 písm. a) sa slová „podľa osobitného predpisu,8)“ nahrádzajú slovami „a miestneho poplatku za rozvoj podľa osobitných predpisov,114a)“

V Čl. 91 ods. 1 sa vkladá nové písmeno c) v znení:
„c)	z výnosu miestneho poplatku za rozvoj sa rozdelia medzi rozpočet Bratislavy a rozpočty mestských častí v pomere 32 % pre rozpočet Bratislavy a 68 % pre rozpočty mestských častí,“

       Doterajšie písmená c) až g) sa označujú ako písmená d) až h).

Poznámka pod čiarou k odkazu 8a znie:
„8a) Zákon č. 447/2015 Z. z. o miestnom poplatku za rozvoj a o zmene a doplnení niektorých zákonov.“

Poznámka pod čiarou k odkazu 114a znie:
„114a)	Zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.
Zákon č. 447/2015 Z. z. o miestnom poplatku za rozvoj a o zmene a doplnení niektorých zákonov.“

2. s ú h l a s í
so zavedením miestneho poplatku za rozvoj na území Mestskej časti Bratislava- Podunajské Biskupice v zmysle zákona č. 447/2015 Z. z. o miestnom poplatku za rozvoj a o zmene a doplnení niektorých zákonov 

za: 11		proti: 0		zdržali sa: 2

K bodu 04/a)	Návrh dodatku k Štatútu hl.m. SR Bratislavy vo veci zmeny čl. 91 ods. 1 písm. 
		b) a doplnenia čl. 87 a 89.

Materiál uviedla starostka mestskej časti PhDr. Ožvaldová. Záverom svojho vystúpenia predniesla návrh uznesenia v znení: „Miestne zastupiteľstvo Mestskej časti Bratislava – Podunajské Biskupice súhlasí s predloženým návrhom na zmenu Štatútu hl. mesta SR Bratislavy v čl. 87, čl. 89 a v čl. 91 ods. 1“.  Miestne zastupiteľstvo bez diskusie prijalo

UZNESENIE č. 216/2014-2018
Miestne zastupiteľstvo Mestskej časti Bratislava – Podunajské Biskupice

s ú h l a s í
s predloženým návrhom na zmenu Štatútu hl. mesta SR Bratislavy v čl. 87, čl. 89 a v čl. 91 ods. 1.

za: 13 – jednomyseľne

07)

K bodu 05)	Konsolidovaná výročná správa MČ Bratislava – Podunajské Biskupice za rok 2015.

Materiál uviedla starostka mestskej časti PhDr. Ožvaldová. Po otvorení diskusie poslankyňa Falanga Wurster položila otázku prečo je v správe zahrnutá informácia aj o n.o. Generácia 3000, keď miestne zastupiteľstvo schválilo jej likvidáciu. Starostka mestskej časti odpovedala, že proces zrušenia tejto organizácie začal v priebehu roka 2015 a doposiaľ nie je zlikvidovaná, t.j. k 31.12.2015 ešte existovala, takže musí byť zahrnutá do správy za rok 2015. Vedúca oddelenia ekonomického a správy majetku miestneho úradu Ing. Paracková doplnila, že túto otázku prekonzultovala aj s audítorom. Miestne zastupiteľstvo bez ďalšej diskusie prijalo

UZNESENIE č. 217/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú Konsolidovanú výročnú správu MČ Bratislava – Podunajské Biskupice za rok 
2015.

za: 13 – jednomyseľne

K bodu 06)	Monitorovacia správa o plnení číselného a programového rozpočtu MČ Bratislava – Podunajské Biskupice k 30.06.2016.

	Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 218/2014-2018
Miestne zastupiteľstvo Mestskej časti Bratislava – Podunajské Biskupice

berie na vedomie
monitorovaciu správu o plnení číselného a programového rozpočtu Mestskej časti Bratislava - Podunajské Biskupice k 30.6.2016.

za: 13 – jednomyseľne

K bodu 07)	Zmena č. 4 číselného a programového rozpočtu MČ Bratislava – Podunajské Biskupice na rok 2016.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

08)

UZNESENIE č. 219/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e 
1.)   zmenu č. 4  číselného a programového rozpočtu  Mestskej časti Bratislava - Podunajské   
       Biskupice na rok 2016 v nasledovnej štruktúre
         
	Schválený rozpočet	Zmena rozpočtu	Upravený rozpočet	
		+ / -		
bežné príjmy	6 267 324 €	 + 15 924 €	6 283 248 €	
kapitálové príjmy	216 900 €	0 €	216 900 €	
finančné operácie	1 015 742 €	 0 €	1 015 742 €	
príjmy spolu	7 499 966 €	+ 15 924 €	7 515 890 €	
				
bežné výdavky	6 279 866 €	+ 15 924 €	6 295 790 €	
kapitálové výdavky	1 199 347 €	0 €	1 199 347 €	
finančné operácie	20 753 €	0 €	20 753 €	
výdavky spolu	7 499 966 €	+ 15 924 €	7 515 890 €	

2.)    medzipoložkový presun finančných prostriedkov
3.)    presun finančných prostriedkov v rámci funkčných klasifikácií alebo programov

za: 13 – jednomyseľne

K bodu 08)	Návrh na odpísanie pohľadávok z účtovnej evidencie MČ Bratislava – Podunajské Biskupice.

	Materiál bol predkladateľkou stiahnutý z programu rokovania miestneho zastupiteľstva.

K bodu 09)	Návrh na schválenie prevodu vlastníctva bytu do vlastníctva právoplatného nájomcu obecného bytu v MČ Bratislava – Podunajské Biskupice.

Materiál uviedla konateľka Bytového podniku Podunajské Biskupice, s.r.o. Ing. Janošovová. Po otvorení diskusie poslanec Krippel povedal, že nie je stotožnený s predloženým návrhom na predaj bytov za tak nízke ceny a preto ho nepodporí. Miestne zastupiteľstvo bez ďalšej diskusie prijalo

09)

UZNESENIE č. 220/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
prevod vlastníctva bytov nachádzajúcich sa v katastrálnom území Bratislava – Podunajské Biskupice a vedených na katastrálnom odbore Katastrálny úrad Bratislava, správa katastra, z vlastníctva Hlavného mesta Slovenskej republiky Bratislavy, do vlastníctva právoplatného nájomcu:

Dom			Číslo	Podlahová   Cena	Cena	Kúpna	     Kúpna	Veľ.spoluv.
(Meno)			bytu	plocha	        bytu	pozem.	cena	     cena	podielu
				bytu (m2)      (€)		(€)    	bytu (€)	     pozem./€	na spol.pr.
_________________________________________________________________________________

Dudvážska č. 18

Tibor Závada		11	53,24	       644,16     860,37    322,08       430,18         5324/187946
(nájomný vzťah od 25.4.2007)

Bodrocká č. 38

Júlia Sapáčková	1	36,30	       418,69     589,50    209,34       294,75         3630/187946
(nájomný vzťah od 10.1.2003)

za: 10		proti: 0		zdržali sa: 3

Z dôvodu rokovania u primátora hl.m. SR Bratislavy zasadnutie miestneho zastupiteľstva opustil zástupca starostky mestskej časti poslanec Černý.

K bodu 10)	Predaj pozemku parc.č. 3164, záhrady o výmere 483 m2 na Ul. Svornosti v k.ú. Podunajské Biskupice v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 a/ Rastilavovi Valkovičovi, Sabinovská 11, 821 03 Bratislava ako víťazovi obchodnej verejnej súťaže.

Materiál uviedla prednostka miestneho úradu Ing. Janigová a následne starostka mestskej časti otvorila diskusiu. Do diskusie sa nikto neprihlásil a tak starostka mestskej časti dala hlasovať o predloženom návrhu uznesenia. Za návrh hlasovalo 0 poslancov, proti bolo 0 poslancov a 12 poslancov sa zdržalo.

Predložený návrh nedostal žiadny hlas na jeho schválenie.

10)

K bodu 11)	Návrh na predaj pozemku parc.č. 2294/2, zastavané plochy a nádvoria o výmere 3 m2 v k.ú. Podunajské Biskupice Ing. Ladislavovi Gundovi a Mgr. Lýdii Gundovej, Lachova 9, 851 03 Bratislava v zmysle zákona č. 258/2009 Z.z., ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 221/2014-2018
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e
odpredaj  pozemku parc. č. 2294/2, zastavané plochy a nádvoria  o výmere 3 m²  v k.ú. Podunajské Biskupice Ing. Ladislavovi Gundovi a Mgr. Lýdii Gundovej, Lachova 9, 851 03 Bratislava v zmysle zákona č. 258/2009 Z.z. ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a  za celkovú sumu 395,00 €.

B.	u k l a d á
1. prednostke miestneho úradu zabezpečiť vypracovanie a podpísanie kúpnej zmluvy na predaj predmetného  pozemku,
2. kupujúcemu uhradiť bankovým prevodom celú  kúpnu cenu naraz do 30 dní od podpísania
kúpnej zmluvy všetkými zmluvnými stranami,
3. prednostke miestneho úradu zabezpečiť po zaplatení kúpnej ceny nehnuteľností vypracovanie návrhu na vklad do katastra nehnuteľností v prospech kupujúceho za podmienky, že kupujúci podá návrh na vklad do katastra nehnuteľností a uhradí správny poplatok súvisiaci s prevodom vlastníckeho práva k nehnuteľnostiam.

za: 12 – jednomyseľne

K bodu 12)	Návrh na rozšírenie predmetu nájmu nebytových priestorov nachádzajúcich sa v ZŠ Bieloruská 1 v k.ú. Podunajské Biskupice v zriaďovateľskej pôsobnosti Mestskej časti Bratislava – Podunajské Biskupice na výmeru 148,34 m2 za účelom hudobnej a jazykovej výučby na obdobie do 30.06.2025, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 222/2014-2018
Miestne zastupiteľstvo Mestskej časti Bratislava – Podunajské Biskupice

11)

A.	s c h v a ľ u j e
rozšírenie predmetu nájmu  nebytových priestorov nachádzajúcich sa v Základnej škole Bieloruská 1 v k.ú. Podunajské Biskupice  v zriaďovateľskej pôsobnosti Mestskej časti Bratislava – Podunajské Biskupice na výmeru 148,34 m2 vo výške 1.483,40 €/rok za účelom hudobnej a jazykovej výučby na obdobie do 30.06.2025 ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

B.	u k l a d á
prednostke miestneho úradu zabezpečiť vypracovanie  dodatku k nájomnej zmluve v zmysle bodu A tohto uznesenia a predložiť  na podpis oprávneným osobám.

za: 12 – jednomyseľne

K bodu 13)	Návrh prechodu nájmu časti pozemku registra „C“ parc.č. 5478/34 o výmere 11,01 m2 na Korytníckej ul. pod hromadnou garážou v podielovom vlastníctve na dobu neurčitú v k.ú. Podunajské Biskupice v prospech: Róberta Wolfa a Evy Wolfovej, bytom Dvojkrížna 6, 821 07 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 223/2014-2018
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e
prechod nájmu časti pozemku registra „C“ parc. č. 5478/34 o výmere 11,01 m2 za cenu 44,04 €/rok na  Korytnickej ul.  pod hromadnou garážou v podielovom vlastníctve na dobu neurčitú v k. ú. Podunajské Biskupice  v prospech: Róberta Wolfa a Evy Wolfovej, bytom Dvojkrížna 6, 821 07 Bratislava ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu, že ide o pozemok zastavaný stavbou – hromadnou garážou v podielovom vlastníctve nájomcov.

B.	u k l a d á
prednostke miestneho úradu zabezpečiť vypracovanie  nájomnej zmluvy  v zmysle bodu A tohto uznesenia a predložiť  na podpis oprávneným osobám.

za: 12 – jednomyseľne

12)

K bodu 14)	Návrh prechodu nájmu časti pozemku registra „C“ parc.č. 5368/7 o výmere 12,5 m2 na Podunajskej ul. pod hromadnou garážou v podielovom vlastníctve na dobu neurčitú v k.ú. Podunajské Biskupice v prospech: Ing. Dárius Šmahovský, Estónska 5222/52, 821 06 Bratislava a JUDr. Katarína Kokodičová, Estónska 5222/52, 821 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 224/2014-2018
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e
prechod nájmu časti pozemku registra „C“ parc. č. 5368/7 o výmere 12,5 m2 na  Podunajskej ul.  pod hromadnou garážou v podielovom vlastníctve za cenu 50,- €/rok na dobu neurčitú v k. ú. Podunajské Biskupice  v prospech: Ing. Dárius Šmahovský, Estónska 5222/52, 821 06 Bratislava a JUDr. Katarína Kokodičová, Estónska 5222/52 821 06 Bratislava ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu, že ide o pozemok zastavaný stavbou – hromadnou garážou v podielovom vlastníctve nájomcov.

B.	u k l a d á
prednostke miestneho úradu zabezpečiť vypracovanie  nájomnej zmluvy  v zmysle bodu A tohto uznesenia a predložiť  na podpis oprávneným osobám.

za: 12 – jednomyseľne

K bodu 15)	Návrh prechodu nájmu časti pozemku registra „C“ parc.č. 5543/1 pod predajným stánkom o výmere 5 m2 a manipulačnou plochou o výmere 18,04 m2 na trhovisku Latorická na dobu neurčitú v k.ú. Podunajské Biskupice v prospech Alžbety Haninovej, Stavbárska 5178/40, 821 07 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 225/2014-2018
Miestne zastupiteľstvo Mestskej časti Bratislava – Podunajské Biskupice

13)

A.	s c h v a ľ u j e
prechod nájmu časti pozemku registra „C“ parc. č. 5543/1 pod predajným stánkom o výmere  5 m2  a manipulačnou plochou o výmere 18,04 m2 na trhovisku Latorická za cenu 440,40 €/rok na dobu určitú t.j. do dňa začatia rekonštrukcie trhoviska v k. ú. Podunajské Biskupice v prospech Alžbety Haninovej, Stavbárska 5178/40, 821 07  Bratislava ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu, že ide o pozemok pod stavbou – predajným stánkom vo vlastníctve nájomcu.

B.  u k l a d á
prednostke miestneho úradu zabezpečiť vypracovanie  nájomnej zmluvy  v zmysle bodu A tohto uznesenia a predložiť  na podpis oprávneným osobám.

za: 12 – jednomyseľne

K bodu 16)	Návrh na nájom pozemkov registra „E“ v k.ú. Podunajské Biskupice parc.č. 459/1 – orná pôda o výmere 1 033 m2, parc.č. 460/1 – trvalé trávnaté porasty o výmere 385 m2, v areáli materskej školy na Staromlynskej ul.č. 51 medzi Reicher Imre ako prenajímateľom a MČ Bratislava – Podunajské Biskupice ako nájomcom, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Starostka mestskej časti poukázala na zvyšujúce sa náklady mestskej časti na úhradu nájomného za pozemky pod objektom materskej školy, pričom mestská časť čelí aj súdnemu sporu s jedným z vlastníkov pozemkov, ktorý požaduje neúmerne vysoké nájomné od mestskej časti, preto do budúcna treba nájsť riešenie. 
Miestne zastupiteľstvo bez ďalšej diskusie prijalo

UZNESENIE č. 226/2014-2018
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e
1/  medzi prenajímateľom:    Reicher Imre , bytom Szombathely, Kenderesi u.3/C, Maďarsko
     a nájomcom:                    Mestská časť Bratislava – Podunajské Biskupice

     nájom pozemkov registra „E“  v k. ú. Podunajské Biskupice:

-	parc. č. 459/1 – orná pôda o výmere 1.033 m2 
-	parc. č. 460/1 trvalé trávnaté porasty o výmere 385 m2

14)

     t. j. o celkovej výmere  1. 418 m2 na dobu neurčitú za cenu  496,30 €/rok.

2/  uhradenie nájomného  za 3 roky spätne

B.	u k l a d á
prednostke miestneho úradu zabezpečiť vypracovanie  nájomnej zmluvy v zmysle bodu 
A  tohto uznesenia a predložiť  na podpis oprávneným osobám.

za: 12 – jednomyseľne

K bodu 17)	Návrh na zrušenie uznesenia č. 174/2014-2018 zo dňa 19.04.2016 a návrh nájmu pozemkov registra „C“ parc.č. 1206 – záhrady o výmere 786 m2 a parc.č. 1205 – záhrady o výmere 614 m2 na Petőfiho ul.č. 52 v k.ú. Podunajské Biskupice v prospech: Rozália Škrabáková, Petőfiho č. 52, 821 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Po úvodnom slove starostka mestskej časti otvorila diskusiu, do ktorej sa nikto neprihlásil. Následne dala hlasovať o navrhnutom uznesení z predloženého materiálu, ktorý poslanci hlasovaním za: 0, proti: 0, zdržali sa: 12 – neschválili, t.j. uznesenie č. 174/2014-2018 zo dňa 19.04.2016 zostáva v platnosti. 

Predložený návrh nedostal žiadny hlas na jeho schválenie.

K bodu 18)	Návrh prechodu nájmu pozemku registra „C“ parc.č. 3176/22 – záhrady o výmere 282 m2 v záhradkárskej osade Radosť na ul. Svornosti na dobu neurčitú v k.ú. Podunajské Biskupice v prospech Richarda Németha, Znievska 3037/30, 851 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 227/2014-2018
Miestne zastupiteľstvo Mestskej časti Bratislava – Podunajské Biskupice

15)

A.	s c h v a ľ u j e
prechod nájmu  pozemku registra „C“ parc. č. 3176/22 – záhrady o výmere 282 m2  v záhradkárskej osade Radosť na ul. Svornosti za cenu 98,70 €/rok na dobu neurčitú v k. ú. Podunajské Biskupice  v prospech: Richarda Németha, Znievska 3037/30, 851 06 Bratislava ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu, že ide o pozemok zastavaný stavbou vo vlastníctve nájomcu.
B.	u k l a d á
prednostke miestneho úradu zabezpečiť vypracovanie  nájomnej zmluvy  v zmysle bodu A tohto uznesenia a predložiť  na podpis oprávneným osobám.

za: 12 – jednomyseľne

K bodu 19)	Návrh nájmu pozemku registra „C“ parc.č. 1216 – záhrady o výmere 665 m2 a pozemku registra „C“ parc.č. 1217 – záhrady o výmere 457 m2 na Petőfiho ul.č. 42 na dobu neurčitú v k.ú. Podunajské Biskupice v prospech: Ladislav Franz, Topoľčianska 29, 851 05 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 228/2014-2018
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
nájom pozemku registra „C“ parc. č. 1216 – záhrady o výmere 665 m2 a pozemku registra
„C“ parc. č. 1217 záhrady o výmere 457 m2 na Petöfiho ul. 42 za cenu 392,70 €/rok  na 
dobu neurčitú v k. ú. Podunajské Biskupice v prospech: Ladislav Franz, Topoľčianska 29,
851 05 Bratislava jako prípad hodný osobitného zreteľa v zmysle § 9a ods. 9 písm. c) 
zákona č. 258/2009 Z. z. zo dňa 16.06.2009, ktorým sa mení a dopĺňa zákon  č. 138/1991
Zb. o majetku obcí v znení neskorších predpisov a o zmene a doplnení niektorých zákonov 
z dôvodu, že ide o pozemok zastavaný stavbou v užívaní nájomcu, vrátane priľahlej plochy, 
ktorá svojim umiestnením a využitím tvorí neoddeliteľný celok so stavbou.

B.  u k l a d á
prednostke miestneho úradu zabezpečiť vypracovanie  nájomnej zmluvy v zmysle bodu A tohto uznesenia a predložiť  na podpis oprávneným  osobám.

za: 12 – jednomyseľne

16)

K bodu 20)	Návrh nájmu pozemku registra „C“ parc.č. 5201 – záhrady o výmere 134 m2 na Komárovskej ul.č. 17 na dobu neurčitú v k.ú. Podunajské Biskupice v prospech Ladislava Erdélyiho, Terchovská 75, 900 28 Zálesie, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 229/2014-2018
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
nájom pozemku registra „C“ parc. č. 5201 – záhrady o výmere 134 m2 na Komárovskej 
ul. č. 17 za cenu 46,90 €/rok na dobu neurčitú v k. ú. Podunajské Biskupice v prospěch
Ladislava Erdélyiho Terchovská 75, 900 28 Zálesie ako prípad hodný osobitného zreteľa v
zmysle § 9a ods. 9, písm.c) Zákona č. 258/2009 Z. z. zo dňa 16.06.2009, ktorým sa mení 
a dopĺňa Zákon č.138/1991 Zb. o majetku obcí v znení neskorších predpisov a o zmene a
doplnení niektorých zákonov z dôvodu, že ide o pozemok zastavaný stavbou vo vlastníctve
nájomcu.

B.  u k l a d á
prednostke miestneho úradu zabezpečiť vypracovanie  nájomnej zmluvy v zmysle bodu A tohto uznesenia a predložiť  na podpis oprávneným osobám.

za: 12 – jednomyseľne

K bodu 21)	Návrh nájmu pozemku registra „C“ parc.č. 5091 – záhrady o výmere 86 m2 	Komárovskej ul.č. 24 na dobu neurčitú v k.ú. Podunajské Biskupice v prospech Karola Árpu, Komárovská č. 24, 821 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 230/2014-2018
Miestne zastupiteľstvo Mestskej časti Bratislava – Podunajské Biskupice

17)

A.  s c h v a ľ u j e
nájom pozemku registra „C“ parc. č. 5091 – záhrady o výmere 86 m2 na Komárovskej ul. 
č. 24 za cenu 30,10 € /rok na dobu neurčitú v k. ú. Podunajské Biskupice v prospech 
Karola Árpu, Komárovská č. 24, 821 06 Bratislava ako prípad hodný osobitného zreteľa 
v zmysle § 9a ods. 9, písm.c) Zákona č. 258/2009 Z. z. zo dňa 16.06.2009, ktorým sa mení
a dopĺňa Zákon č.138/1991 Zb. o majetku obcí v znení neskorších predpisov a o zmene a
doplnení niektorých zákonov z dôvodu, že pozemok je samostatná priľahlá plocha,
ktorý slúži ako predzáhradka a je dlhodobo oplotený súčasne s pozemkom parc. č. 5090.

B.  u k l a d á
prednostke miestneho úradu zabezpečiť vypracovanie  nájomnej zmluvy v zmysle bodu A tohto uznesenia a predložiť  na podpis oprávneným osobám.

za: 12 – jednomyseľne

K bodu 22)	Návrh nájmu pozemku registra „C“ parc.č. 5092 – záhrady o výmere 80 m2 na Komárovskej ul.č. 20 na dobu neurčitú v k.ú. Podunajské Biskupice v prospech: Ľubica Chejnová, Komárovská č. 20, 821 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 231/2014-2018
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
nájom pozemku registra „C“ parc. č. 5092 – záhrady o výmere 80 m2 na Komárovskej ul. 
č. 20 za cenu 28,- €/rok na dobu neurčitú v k. ú. Podunajské Biskupice v prospech: Ľubica 
Chejnová, Komárovská č. 20, 821 06 Bratislava ako prípad hodný osobitného zreteľa v 
zmysle § 9a ods. 9, písm.c) Zákona č. 258/2009 Z. z. zo dňa 16.06.2009, ktorým sa mení a
dopĺňa Zákon č.138/1991 Zb. o majetku obcí v znení neskorších predpisov a o zmene a 
doplnení niektorých zákonov z dôvodu, že ide o pozemok zastavaný stavbou vo vlastníctve
nájomcu.

B.  u k l a d á:
prednostke miestneho úradu zabezpečiť vypracovanie  nájomnej zmluvy v zmysle bodu A tohto uznesenia a predložiť  na podpis oprávneným osobám.

za: 12 – jednomyseľne

18)

K bodu 23)	Návrh nájmu pozemku registra „C“ parc.č. 5083/3 – zastavané plochy a nádvoria o výmere 73 m2 na Komárovskej ul.č. 28 na dobu neurčitú v k.ú. Podunajské Biskupice v prospech Lenky Halásovej, Pavla Halása, Komárovská č. 28, 821 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 232/2014-2018
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
nájom pozemku registra „C“ parc. č. 5083/3 – zastavané plochy a nádvoria o výmere 
73 m2  na Komárovskej ul. č. 28 za cenu 25,55 €/rok  na dobu neurčitú v k. ú. Podunajské 
Biskupice v prospech Lenky Halásovej, Pavla Halása, Komárovská č. 28, 821 06 Bratislava 
ako prípad hodný osobitného zreteľa v zmysle § 9a ods. 9, písm.c) Zákona č. 258/2009 
Z. z. zo dňa 16.06.2009, ktorým sa mení a dopĺňa Zákon č.138/1991Zb. o majetku obcí 
v znení neskorších predpisov a o zmene a doplnení niektorých zákonov z dôvodu, že 
pozemok je samostatná priľahlá plocha, ktorý slúži ako predzáhradka a je dlhodobo 
oplotený súčasne s pozemkom registra „C“ parc. č. 5083/1.

B.  u k l a d á
prednostke miestneho úradu zabezpečiť vypracovanie  nájomnej zmluvy v zmysle bodu A tohto uznesenia a predložiť  na podpis oprávneným osobám.

za: 12 – jednomyseľne

K bodu 24)	Návrh nájmu pozemku registra „C“ parc.č. 5064 – záhrady o výmere 84 m2 na Komárovskej ul.č. 36 na dobu neurčitú v k.ú. Podunajské Biskupice v prospech Eriky Strečanskej, Michala Strečanského, Komárovská č. 36, 821 06 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 233/2014-2018
Miestne zastupiteľstvo Mestskej časti Bratislava – Podunajské Biskupice

19)

A.  s c h v a ľ u j e
nájom pozemku registra „C“ parc. č. 5064 – záhrady o výmere 84 m2 na Komárovskej ul. 
č. 36 vo výške 29,40 €/rok na dobu neurčitú v k.ú. Podunajské Biskupice v prospech Eriky
Strečanskej, Michala Strečanského, Komárovská č. 36, 821 06 Bratislava ako prípad hodný
osobitného zreteľa v zmysle § 9a ods. 9, písm.c) Zákona č. 258/2009 Z. z. zo dňa 16.09.
2009, ktorým sa mení a dopĺňa  Zákon č.138/1991 Zb. o majetku obcí v znení neskorších 
predpisov a o zmene a doplnení niektorých zákonov z dôvodu, že ide o pozemok zastavaný 
stavbou vo vlastníctve nájomcu.

B.  u k l a d á
prednostke miestneho úradu zabezpečiť vypracovanie  nájomnej zmluvy v zmysle bodu A tohto uznesenia a predložiť  na podpis oprávneným osobám.
za: 12 – jednomyseľne

K bodu 25)	Návrh prevádzkovej doby pre prevádzkareň Herňa a Bistro FORTUNA, Bieloruská 3, 821 06 Bratislava prevádzkovateľa: CANNAS, s.r.o., Mlynské Nivy 8, 811 09 Bratislava.

Materiál uviedla prednostka miestneho úradu Ing. Janigová. Nakoľko sa do diskusie nikto neprihlásil, starostka mestskej časti, na základe odporúčania miestnej rady, dala hlasovať o alternatíve B návrhu uznesenia a miestne zastupiteľstvo prijalo

UZNESENIE č. 234/2014-2018
Miestne zastupiteľstvo Mestskej časti Bratislava – Podunajské Biskupice

n e s c h v a ľ u j e
prevádzkovú dobu pre prevádzkareň: Herňa a Bistro FORTUNA, Bieloruská 3, 821 06 Bratislava  prevádzkovateľa: CANNAS s.r.o., Mlynské Nivy 8, 821 06 Bratislava v rozpätí:

Pondelok		00.00 h. – 24.00 h. non stop
Utorok			00.00 h. – 24.00 h. non stop
Streda			00.00 h. – 24.00 h. non stop
Štvrtok			00.00 h. – 24.00 h. non stop
Piatok                         00.00 h. – 24.00 h. non stop
Sobota			00.00 h. – 24.00 h. non stop
Nedeľa		00.00 h. – 24.00 h. non stop

za: 12 – jednomyseľne

20)

K bodu 26)	Návrh prevádzkovej doby pre prevádzkareň Biskupická piváreň, Vrakunská 39, 821 06 Bratislava prevádzkovateľa: REPAX, s.r.o., Krížna 47, 811 07 Bratislava.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 235/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
prevádzkovú dobu pre prevádzkareň: Biskupická piváreň, Vrakunská 39, 821 06 Bratislava  prevádzkovateľa: REPAX s.r.o., Krížna 47, 811 07 Bratislava v rozpätí:

Pondelok		12.00 h. – 22.00 h.
Utorok			12.00 h. – 22.00 h. 
Streda			12.00 h. – 22.00 h. 
Štvrtok			12.00 h. – 22.00 h. 
Piatok                         12.00 h. – 23.00 h. 
Sobota			12.00 h. – 23.00 h. 
Nedeľa		12.00 h. – 22.00 h. 

za: 12 – jednomyseľne

K bodu 27)	Návrh Operačného plánu zimnej údržby miestnych komunikácií III. a IV. triedy na území MČ Bratislava – Podunajské Biskupice na obdobie od 01.12.2016 do 28.02.2017.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 236/2014-2018
Miestne zastupiteľstvo Mestskej časti Bratislava – Podunajské Biskupice

schvaľuje
predložený Návrh operačného plánu zimnej údržby miestnych komunikácií III. a IV. triedy na území Mestskej časti Bratislava – Podunajské Biskupice na obdobie od 01.12.2016 do 28.02.2017.

za: 12 – jednomyseľne

K bodu 28)	Rôzne.

Starostka mestskej časti informovala poslancov o:

21)

a)	stave budovania cyklotrás; v súčasnosti  Skanska buduje cyklotrasu od Dvojkrížnej po Trojičné námestie;
b)	ďalších rokovaniach na Ministerstve dopravy SR týkajúcich sa výstavby nájomných bytov;
c)	stave prípravy projektu na rekonštrukciu trhoviska na Latorickej ul.;
d)	postupe príprav na vybudovanie rýchlostnej cesty R7 a diaľnice D4;
e)	schválených dotáciách pre mestskú časť z BSK na rekonštrukciu ciest, ktorou sa začne 13. októbra na Petőfiho ul., kde sa vybudujú aj chýbajúce vpusty;
f)	postupe na revitalizácii verejných priestranstiev a rekonštrukcie ciest v mestskej časti – celý vnútroblok na Bieloruskej ul. Lotyšská – Hradská, Podzáhradná – Kazanská, Bieloruská - Podunajská;
g)	príprave poslednej akcie v rámci 795. výročia prvej písomnej zmienky o Podunajských Biskupiciach dňa 10.12.2016 v rámci ktorej sa tiež budú oceňovať občania Podunajských Biskupíc; požiadala poslancov, aby v termíne do 15.10.2016 zaslali na miestny úrad námety na ocenenie občanov z ich okolia;
h)	ponuke na realizáciu ľadových plôch v Bratislave, ktorej prezentácia prebehne na Magistráte hl.m. SR Bratislavy dňa 5.10.2016;
i)	stretnutí s primátorom hl.m. SR Bratislavy dňa 6.10.2016 ohľadne prípravy parkovacej politiky, ktorá nie je vyhovujúca pre našu mestskú časť.

Na rokovanie miestneho zastupiteľstva sa dostavil poslanec Tóth.

K bodu 29)	Interpelácie poslancov.

p. Lampart: 1.	Na základe výsledkov rokovania Rady školy MŠ Estónska 3 požiadal o preverenie možnosti zvýšenia platov nepedagogických zamestnancov škôl, nakoľko sú na úrovni minimálnej mzdy a z tohto dôvodu napr. kuchárky a upratovačky zo škôl odchádzajú a ťažko sa hľadajú ďalší. K tejto požiadavke sa pripojili aj poslankyne Brániková, Jégh a Matuszná a poslanec Duranský.

	Na podnet reagovala starostka mestskej časti s tým, že napriek skutočnosti, že platy zamestnancov verejnej správy určujú tabuľky stanovené zákonom, preverí možnosti zvýšenia príjmov tých zamestnancov škôl, ktorí si to zaslúžia.

                 2.	Požiadal o informáciu v akom časovom horizonte sa bude realizovať zaradenie cvičiacich prvkov vo vnútrobloku pri detskom ihrisku na Dudvážskej ulici.

                3.	Požiadal o opravu lavičiek na Dudvážskej ulici (chýbajú latky na sedenie).

p. Brániková: 1. Požiadala o ošetrenie líp na Bieloruskej ulici, ktoré sú napadnuté škodcami.

2.	Požiadala o orezanie stromov pri parkovisku Bieloruská 60 – 64. Z konárov padá na autá sliz.

22)

3.	Požiadala o orezanie stromov pri bytovom dome Estónska 6 – z vnútorného kruhu.

4.	Požiadala o vyčistenie vpustov pri bytovom dome Estónska 36 – 38 (neodteká dažďová voda a občania na tomto úseku nemôžu prechádzať).

p. Duranský:	Požiadal o informáciu kto realizuje likvidáciu stĺpov verejného osvetlenia a kedy budú osadené nové.
	
Odpovedali starostka mestskej časti a vedúci referátu ŽPOaCH miestneho úradu Ing. Vandriak. Výmenu poškodených stĺpov verejného osvetlenia realizuje firma SIEMENS v celej Bratislave. Problémom je dlhý časový interval medzi odstránením stĺpov a osadením nových. 
Starostka mestskej časti požiadala poslankyňu mestského zastupiteľstva hl.m. SR Bratislavy p. Jégh, aby na mestskom zastupiteľstve urgovala výkon týchto prác.

p. Matuszná: 1. Na základe výsledkov rokovania Rady školy MŠ Staromlynská žiada do tejto 
		materskej školy pristaviť veľkokapacitný kontajner a orezať stromy.

Starostka mestskej časti upozornila, že s takýmito požiadavkami nie je potrebné čakať na zasadnutie miestneho zastupiteľstva, ale riaditeľka školy môže takéto požiadavky telefonicky riešiť s príslušnými pracovníkmi miestneho úradu.

2.	Poukázala na skutočnosť, že niekto prehadzuje cez plot objemný odpad do záhrady ZŠ Vetvárska 7 a žiada tu nočné policajné kontroly.

	Starostka mestskej časti upozornila, že škola má právnu subjektivitu a riešenie tohto problému spadá medzi povinnosti riaditeľky školy, ale verejnoprospešný pracovník úradu nikdy nevynechá zber odpadu okolo tejto školy.

3.	Predniesla požiadavku občanov z ulice 8. mája: po zjednosmernení ulice musia robiť veľké obchádzky, požadujú výnimky.

Starostka mestskej časti povedala, že zjednosmernenie ul. 8. mája bolo zabezpečené na základe petície občanov tejto ulice. Vedúci referátu ŽPOaCH miestneho úradu Ing. Vandriak doplnil, že nie je možné vydávať žiadne výnimky na jazdu do protismeru.

p. Falanga:	Poukázala na pravidelne parkujúce nákladné motorové vozidlo 
Wurster	s nebezpečným nákladom na rohu ulíc Biskupická – Nákovná.
	
Vedúci referátu ŽPOaCH miestneho úradu Ing. Vandriak odpovedal, že túto záležitosť už rieši s políciou.

23)

p. Švehla:	Poukázal na chýbajúce vodorovné značenie prechodu pre chodcov na Kazanskej ulici.
	
Vedúci referátu ŽPOaCH miestneho úradu Ing. Vandriak odpovedal, že cesta je v správe Magistrátu hl.m. SR Bratislavy a preto bude urgovať nápravu.

K bodu 30)	Záver.

Starostka mestskej časti PhDr. Alžbeta Ožvaldová poďakovala poslancom a ostatným prítomným za konštruktívne rokovanie a ukončila zasadnutie miestneho zastupiteľstva.

Ing. Eva  J a n i g o v á					PhDr. Alžbeta O ž v a l d o v á  
prednostka		      					starostka 
miestneho úradu						mestskej časti

Overovatelia zápisnice:	Attila Foglszinger		.......................................................

				Izabella Jégh			.......................................................

Alžbeta  J a n č u l o v á
zapisovateľka